EkBass/fiwiki-20250220-pages-articles huggingface dataset:
TUI fly Belgium

TUI fly Belgium on belgialainen lentoyhtiö. Se on perustettu vuonna 2003 nimellä TUI Airlines Belgium. Vuonna 2005 se liitettiin TUI AG -konserniin, jonka yhteydessä nimeksi vaihtui Jetairfly. Alkuperäinen nimi palautettiin 2016 TUI:n brändien yhdistämisprojektissa, ja myöhemmin nimi muuttui nykyiseen muotoonsa. TUI fly Belgiumin kotikenttä on Brysselin lentoasema. TUI- konserniin kuuluvat lisäksi TUI Airways Yhdistyneessä kuningaskunnassa, TUI fly Netherlands Hollannissa, TUI fly Nordic Pohjoismaissa, TUI fly Deutschland Saksassa sekä Corsair International Ranskassa. == Laivasto == Heinäkuussa 2016: Konetyyppi Määrä laivastossa Matkustajia Airbus A320-200 2 180 Boeing 737-400 1 165 Boeing 737-700 6 148 Boeing 737-800 14 189 Boeing 767-300ER 1 295 Boeing 787-8 1 300 Embraer 190 3 112 === Laivaston kehitys === TUI fly Belgium, silloinen Jetairfly, sai ensimmäisen Boeing 787-8 -lentokoneensa (OO- JDL) 4. joulukuuta 2013. Yhtiöstä tuli ensimmäinen belgialainen Boeing 787 -konetta käyttävä lentoyhtiö. Konetyypin oli tarkoitus korvata yhtiön Boeing 767:t ja palvella Meksikon ja Karibian reiteillä. == Lähteet == ==Aiheesta muualla== * Jetairfly * TUIfly Luokka:Belgialaiset lentoyhtiöt
Aldanin ylänkö

Aldanin ylänkö () on pieni ylänköalue Sahan tasavallan kaakkoisosassa Aasiassa. Valtaosiltaan 800–1000 metriä merenpinnan yläpuolella, ylänköä katkovat syvät laaksot. Yksittäiset vuoret ja vuorijonot kohoavat 1400–2000 metrin korkeuteen, korkein huippu 2 306 metriin. Ilmasto on mantereinen ja kylmä. Talvisin seudulla on hieman lunta ja kesäisin viileää; ylängöllä on ikiroutaa. Vuotuinen sademäärä 300–500 millimetriä. Ylängöllä kasvaa männikköä ja lehtikuusikkoa 1100–1300 metrin korkeuteen asti. Tätä korkeammalla on lehtikuusikkoa ja seetritihentymiä. Ylängön huiput ovat kivistä tundraa. Aldanin ylänkö muodostaa vedenjaka-alueen Aldanin ja siihen laskevan Amgan välillä sekä näiden ja Lenan välille. Ylängöllä sijaitsevat Aldanin ja Tommotin kaupungit. Ylängön kautta kulkee päätie Sahan pääkaupungista Jakutskista etelään sekä rakenteilla oleva Jakutskin–Amurin rata. Aldanin ylänkö kohoaa etelään päin mentäessä ja liittyy Stanovoivuoristoon. ==Lähteet== ==Aiheesta muualla== *Venäjän kansallisatlaksen karttalehti 276-277 alueesta (национальныйатлас.рф) Luokka:Sahan tasavallan maantiede Luokka:Venäjän vuoristot Luokka:Venäjän ylängöt
Hypergolinen polttoaine

Hypergolinen polttoaine syttyy itsestään, kun se joutuu kosketuksiin sopivan hapettimen kanssa. Hypergoliset polttoaineet säilyvät pitkään normaaleissa lämpötiloissa, mutta ovat yleisesti äärimmäisen myrkyllisiä. Niitä käytetään kuitenkin, sillä rakettimoottorista saadaan yksinkertaisempi ja luotettavampi. Yleisimpiä hypergolisia polttoaine-hapetin pareja: * UDMH - Typpitetraoksidi * MMH - Typpitetraoksidi * Hydratsiini - Typpitetraoksidi * Hydratsiini - Typpihappo == Kirjallisuutta == * Luokka:Polttoaineet Luokka:Rakettitekniikka
Usa

Usa voi tarkoittaa seuraavia asioita: * U.S.A. (United States of America), Yhdysvallat * Usa, Petšoran sivujoki Komin tasavallassa Venäjällä * Usa, Tomin sivujoki Kemerovon alueella Venäjällä * Usa, Volgan sivujoki Uljanovskin ja Samaran alueilla Venäjällä * Usa, Wetteriin laskeva joki Hessenin osavaltiossa Saksassa * Usa, kaupunki Ōitan prefektuurissa Japanissa * Sulo Usa, oik. Sulo Jääskeläinen (1890–1942), suomalainen mäkihyppääjä ja yhdistetyn hiihtäjä. Luokka:Seulonnan keskeiset artikkelit
Monte Carlo -ralli 2007

Monte Carlo -ralli 2007 (virallisesti 75. Rallye Automobile de Monte-Carlo 2007) oli Rallin MM-sarjan kauden 2007 ensimmäinen osakilpailu, joka ajettiin 19−21. tammikuuta. Kilpailun voitti ranskalainen Sébastien Loeb ja toiseksi sijoittui espanjalainen Daniel Sordo. Suomalainen Marcus Grönholm sijoittui kolmanneksi. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:10.27,4 10 2\. Daniel Sordo Marc Martí Citroën C4 WRC 3:11.05,6 +38,2 8 3\. Marcus Grönholm Timo Rautiainen Ford Focus RS WRC 06 3:11.50,2 +1.22,8 6 4\. Chris Atkinson Glenn MacNeall Subaru Impreza WRC 2006 3:12.55,5 +2.28,1 5 5\. Mikko Hirvonen Jarmo Lehtinen Ford Focus RS WRC 06 3:12.55,7 +2.28,3 4 6\. Petter Solberg Phil Mills Subaru Impreza WRC 2006 3:13.39,4 +3.12,0 3 7\. Toni Gardemeister Jakke Honkanen Mitsubishi Lancer WRC 05 3:14.07,3 +3.39,9 2 8\. Jan Kopecký Filip Schovánek Škoda Fabia WRC 3:15.06,8 +4.39,4 1 Lähde:2007 Monte Carlo Rally Lähde:2007 Monte Carlo Rally Lähde:2007 Monte Carlo Rally Lähde:2007 Monte Carlo Rally Lähde:2007 Monte Carlo Rally Lähde:2007 Monte Carlo Rally Lähde:2007 Monte Carlo Rally ===Erikoiskokeet=== EK Voittaja Aika Toinen Ero Kolmas Ero Pituus (km) 1\. Sébastien Loeb 13.58,7 Daniel Sordo +8,5 Marcus Grönholm +14,8 28,52 2\. Sébastien Loeb 9.31,2 Marcus Grönholm +14,3 Daniel Sordo +15,4 17,88 3\. Daniel Sordo 29.43,4 Sébastien Loeb +16,2 Marcus Grönholm +17,7 46,02 4\. Sébastien Loeb 9.39,3 Daniel Sordo +0,1 Marcus Grönholm +3,7 16,48 5\. Daniel Sordo 8.00,7 Sébastien Loeb +1,2 Marcus Grönholm +3,1 12,81 6\. Sébastien Loeb 28.29,7 Daniel Sordo +17,1 Marcus Grönholm +24,4 46,02 7\. Daniel Sordo 9.43,2 Sebastien Loeb +1,1 Marcus Grönholm +6,1 16,48 8\. Sébastien Loeb 8.16,4 Daniel Sordo +2,6 Jean-Marie Cuoq +9,7 12,81 9\. Sébastien Loeb 10.47,2 Daniel Sordo +1,1 Marcus Grönholm +10,1 19,67 10\. Chris Atkinson 12.42,7 Marcus Grönholm +3,6 Jari-Matti Latvala +7,2 25,93 11\. Mikko Hirvonen 11.46,9 Sébastien Loeb +1,2 Marcus Grönholm +5,8 18,76 12\. Mikko Hirvonen 10.45,1 Petter Solberg +0,8 Marcus Grönholm +4,1 19,67 13\. Chris Atkinson 12.32,4 Daniel Sordo +2,1 Jari-Matti Latvala +5,4 25,93 14\. Mikko Hirvonen 11.30,5 Chris Atkinson +8,0 Petter Solberg +12,3 18,76 15\. Chris Atkinson 1.49,9 Marcus Grönholm +0,5 Mikko Hirvonen +1,0 2,80 == Lähteet == == Aiheesta muualla == Luokka:MM-rallikausi 2007 Luokka:Monte Carlo -ralli
Kultafarmari

Kultafarmareiksi (engl. gold farmer) kutsutaan erästä Internet-moninpeleissä toimivaa pelialan ammattikuntaa. Kultafarmarit pelaavat pelejä ammatikseen kerätäkseen itselleen pelissä pelin sisäistä virtuaalivaluuttaa (fantasiapeleissä usein ”kultarahoja”) ja peleissä esiintyviä harvinaisia arvokkaita aseita, varusteita ja muita esineitä. Kerättyään näitä he myyvät ne muille pelaajille todellista rahaa vastaan. Ostajien motivaationa on usein se, että kullan ja varusteiden hankkiminen peleissä normaalein keinoin on hyvin hidasta ja työlästä, joten maksamalla näiden hankkimisesta kultafarmareille he säästävät aikaa ja vaivaa, ja voivat saada etulyöntiaseman muihin pelaajiin nähden. Kultafarmarit tulevat yleensä köyhemmistä maista. Kiina on toiminnan johtava maa ja siitä on kehittynyt siellä oma teollisuudenalansa. Kultafarmareita toimii myös muissa maissa, kuten Filippiineillä, Meksikossa ja Itä-Euroopassa. Kiinassa toimivan Kalifornian yliopistossa työskentelevän tutkija Ge Jin arvion mukaan kymmeniä tuhansia keinokullan ja muiden tavaroiden hankkimiseen erikoistuneita yrityksiä. Suurimmissa ”tehtaissa” työskentelee yli sata pelaajaa ja myös erilaisia virtuaalivarallisuuden välitykseen erikoistuneita yrityksiä on syntynyt. Kultafarmareita ja virtuaalitavaran ostajia on arvosteltu moraalisyistä. Monet verkkopeliyhtiöt ovat kieltäneet virtuaalivarallisuuden kauppaamisen oikeasta rahasta. Kaupankäynnin valvominen on osoittautunut hankalaksi. Alan asiantuntijoiden arvioiden mukaan virtuaaliesineitä ja keinokultaa saatetaan ostaa vuodessa jopa 200 miljoonalla Yhdysvaltain dollarilla. Ostajat ja kauppaavat voivat kohdata itse pelissä tai verkkohuutokaupoissa. ==Lähteet== *Helsingin Sanomat 21.1.2007 s. E3 *Gamespotin artikkeli kultafarmareista *Chinese Gold Farmers Preview - YouTube Luokka:MMORPG-pelit Luokka:Virtuaalitalous
Lauren Graham

Lauren Helen Graham (s. 16. maaliskuuta 1967 Honolulu, Havaiji) on yhdysvaltalainen näyttelijä. Hänet tunnetaan Lorelai Gilmoren roolista televisiosarjassa Gilmoren tytöt. Vuosina 2010–2015 hän näytteli draamasarjassa Samaa sukua. Graham on myös vieraillut muun muassa televisiosarjoissa Kova laki, Seinfeld ja Kolmas kivi auringosta sekä näytellyt elokuvissa Paha pukki, The Pacifier – Tuttisoturi ja Evan taivaanlahja. Grahamilla on oma tuotantoyhtiö, Good Game, jonka hän perusti 2003. Grahamin vanhemmat erosivat kun hän oli viisivuotias, ja hän muutti isänsä kanssa Washingtoniin. Hänen äitinsä muutti Lontooseen. == Lähteet == == Aiheesta muualla == * * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1967 syntyneet Luokka:Elävät henkilöt
Heksanoli

Heksanoli C6H13OH on kuusiatomisesta hiiliketjusta koostunut väritön normaaliolosuhteissa nestemäinen alkoholi. Heksanoli liukenee hyvin veteen. 1-heksanolista käytetään myös seuraavia nimiä: heksyylialkoholi, n-heksanoli, n-heksyylialkoholi, 1-hydroksiheksaani, amyylikarbinoli ja kaproyylialkoholi. 1-heksanolia esiintyy myös kukkien tuoksuissa ja semiokemikaalina eliöiden viestinnässä. Heksanolilla on kaksi muuta isomeeriä, 2-heksanoli ja 3-heksanoli, jotka eroavat toisistaan alkoholin toiminnallisen ryhmän (-OH) paikalla. 2-heksanolissa toiminnallinen ryhmä (-OH) sijaitsee toisessa hiilessä. Kun taas 3-heksanolissa toiminnallinen ryhmä sijaitsee kolmannen hiiliatomin kohdalla. Heksanoli valmistetaan hydroformyloimalla penteenia, josta saadaan heksanaalia. Hydrausprosessissa heksanaali muutetaan heksanoliksi. Juuri leikatun ruohon haju sisältää heksanolia. == Lähteet == == Aiheesta muualla == * *PubChem: 1-Hexanol *Human Metabolome Database (HMDB): 1-Hexanol *Toxin and Toxin Target Database (T3DB): 1-Hexanol *ChemBlink: Hexyl alcohol *Dr. Duke's Phytochemical and Ethnobotanical Databases: Hexanol *Pherobase: Floral Compound – 6OH *Pherobase: Semiochemical – 6OH Luokka:Primääriset alkoholit
Maria Cioncan

Maria Cioncan (19. kesäkuuta 1977 Maieru, Romania – 21. tammikuuta 2007 Pleven, Bulgaria) oli romanialainen keskimatkojen juoksija. Hänen uransa parhaaksi saavutuksesi oli pronssimitali 1 500 metrin juoksusta Ateenan kesäolympialaisissa 2004. Cioncan kuoli auto-onnettomuudessa Bulgariassa 21. tammikuuta 2007, kun hän oli palaamassa harjoitusleiriltä Kreikasta. Hänen autonsa osui puuhun ja Cioncan kuoli heti törmäyksen jälkeen. ==Henkilökohtaiset ennätykset== * 800 m: 1.59,44 (2004) * 1 500 m: 3.58,39 (2004) * 3 000 m: 8.57,71 (2002) ==Lähteet== ==Aiheesta muualla== * Luokka:Romanialaiset keskimatkojen juoksijat Luokka:Romanialaiset olympiamitalistit Luokka:Liikenneonnettomuudessa kuolleet Luokka:Vuonna 1977 syntyneet Luokka:Vuonna 2007 kuolleet
Heinz Hofmann

Richard Heinz Hofmann (15. huhtikuuta 1919 Zwickau, Saksa – 14. kesäkuuta 1987 Helsinki) oli saksalainen kuoronjohtaja ja kirkkomuusikko, joka toimi vuodesta 1962 alkaen Suomessa. Hän tuli tunnetuksi Cantores Minores -poikakuoron pitkäaikaisena johtajana.Otavan Iso Musiikkitietosanakirja 3, s. 37–38. Helsinki 1978. ISBN 951-1-04553-9 Heinz Hofmann syntyi Zwickaussa kaivosmiehen poikana 15. huhtikuuta 1919. Hän lauloi koulun ohella Paul Kröhnen johtamassa Zwickaun Pyhän Katariinan kirkon poikakuorossa. Saavuttuaan Suomeen vuonna 1962 Hofmann perusti Helsingin tuomiokirkkoseurakuntaan nuorisosekakuoron, joka sai nimekseen Laudamus. Cantores Minores-poikakuoron johtajana Heinz Hofmann aloitti vuonna 1963 ja toimi sen johtajana kuolemaansa saakka vuoteen 1987. Hofmannin kaudella kuoron ohjelmisto painottui saksalaiseen kuoromusiikkiin. Vuonna 1964 Hofmann alkoi johtaa Yleisradion Radion Nuorisokuoroa. Samana vuonna Hofmann meni naimisiin suomalaisen Daria Revon kanssa. Hofmannin Cantores Minoresin johtajakaudella kuoro teki lukuisia ulkomaankiertueita ja kuoron koulutus- ja konserttitoiminnan muodot vakiintuivat. DDR myönsi Hofmannille vuonna 1974 DDR:n valtion taidepalkinnon ja korkeakouluopettajan (Dozentur) pätevyyden. Vuonna 1976 Dresdenin Carl Maria von Weber -musiikkikorkeakoulu myönsi Hofmannille henkilökohtaisen professorin arvonimen. Vuonna 1978 presidentti Urho Kekkonen myönsi Hofmannille Suomen Valkoisen Ruusun 1. luokan ritarimerkin arvonosoitukseksi hänen Suomessa tekemästään ansiokkaasta musiiki- ja nuorisotyöstä. Hofmann kuoli 14. kesäkuuta 1987. Hänen seuraajakseen Cantores Minores -poikakuoron johtajaksi tuli saksalainen Christian Hauschild. Heinz Hofmannin poika Heinz- Juhani Hofmann (s. 1973) on säveltäjä. __NOTOC__ ==Lähteet== * Otonkoski, Pirkko-Leena: Cantores Minores: 50-vuotishistoriikki. 2002. * ===Viitteet=== ==Aiheesta muualla== * Cantores Minoresin kotisivut. Luokka:Saksalaiset kuoronjohtajat Luokka:Saksalaiset muusikot Luokka:Vuonna 1919 syntyneet Luokka:Vuonna 1987 kuolleet
Heptanoli

Heptanoli C7H15OH on seitsenatomisesta hiiliketjusta koostuva palava, väritön, normaaliolosuhteissa nestemäinen alkoholi. Heptanolilla on kolme muuta isomeeriä, 2-heptanoli, 3-heptanoli ja 4-heptanoli, jotka eroavat toisistaan alkoholin toiminnallisen ryhmän (-OH) paikalla. 2-heptanolissa toiminnallinen ryhmä (-OH) sijaitsee toisessa hiiliatomissa. Kun taas 3-heptanolissa toiminnallinen ryhmä sijaitsee kolmannen hiilen kohdalla. Heptanolista eli 1-heptanolista käytetään myös nimiä heptan-1-oli, n-heptyylialkoholi, 1-hydroksiheptaani ja n-heptanoli. Heptanolin leimahduspiste on 70 °C (c.c.) ja itsesyttymislämpötila 275 °C. Heptanoli tuoksuu miellyttävälle ja sitä käytetään kosmetiikassa. Yhdistettä esiintyy myös kukkien tuoksuissa ja semiokemikaalina eliöiden viestinnässä. == Aiheesta muualla == * *PubChem: Heptanol *Human Metabolome Database (HMDB): 1-Heptanol *ChemBlink: 1-Heptanol *Dr. Duke's Phytochemical and Ethnobotanical Databases: Heptanol {en}} *Pherobase: Floral Compound – 7OH *Pherobase: Semiochemical – 7OH Luokka:Primääriset alkoholit
Riemuvuosien kirja

Riemuvuosien kirja (; joskus myös Leptogenesis, "Pieni Genesis") on Vanhan testamentin apokryfisiin kirjoihin kuuluva toiselta vuosisadalta eaa. peräisin oleva juutalainen kirjoitus. Se on yksi tunnetuimmista apokryfisista kirjoista. Riemuvuosien kirja esittää olevansa Mooseksen Siinain vuorella Tooran eli lain ohella saama salainen ilmestys Lain päivien sekä maailman vuosien, vuosiviikkojen ja riemuvuosien jaosta, ja se tekee selontekoa maailman historiasta luomisesta Jaakobin poikien Egyptiin muuttoon saakka. Kirjan esittämä kronologia perustuu luvun seitsemän kertautumiseen: riemuvuodet ovat 49 vuoden, seitsemän vuosiviikon, jaksoja, joihin kaikki maailman aika on jaettu. Nykyisen tutkimuksen näkemyksen mukaan Riemuvuosien kirja koostuu toisen vuosisadan eaa. juutalaisuuden näkökulmasta uudelleen työstetystä Ensimmäisen ja Toisen Mooseksen kirjan materiaalista. Riemuvuosien kirja oli aiemmin osa juutalaista Midrašia. Kirja oli tuttu sekä lännen että idän varhaiskristityille. Myöhemmin kirja pyrittiin tukahduttamaan siinä määrin, ettei siitä ole säilynyt yhtään kokonaista kreikan- tai latinankielistä versiota. Se tunnetaan ainoastaan amharan kielellä sekä Qumranista löydettyinä hepreankielisinä katkelmina. Etiopian ortodoksinen kirkko lukee sen edelleen Raamatun kaanoniin nimellä Mets'hafe Kufale, "Jakojen kirja". Katoliset, ortodoksiset ja protestanttiset kristityt pitävät sitä nykyisin pseudepigrafisena. == Aiheesta muualla == * Riemuvuosien kirja Luokka:Deuterokanoniset kirjat
Jan Mazoch

Jan Mazoch (s. 5. syyskuuta 1985 Celacma-Frjdek) on tšekkiläinen mäkihyppääjä. Hänen veljensä Jiří Mazoch on mäkihyppääjä kuten oli myös veljesten isoisä Jiří Raška. Mazoch teki ensiesiintymisensä mäkihypyn maailmancupissa 13. maaliskuuta 2002 Falunissa, Ruotsissa. Tšekin mäkihypyn maajoukkueeseen hän on kuulunut vuodesta 2003 lähtien. Hän on osallistunut maailmanmestaruuskisoihin Italian Val di Fiemmessä 2003 ja Saksan Oberstdorfissa 2005. Olympialaisiin hän on osallistunut Salt Lake Cityssä 2002 ja Torinossa 2006. Paras arvokisasijoitus henkilökohtaisissa lajeissa on Oberstdorfin MM-kisojen normaalimäen 28. sija ja joukkuekilpailuissa samojen kisojen normaalimäen joukkuekilpailun seitsemäs sija. Nuorten maailmanmestaruuskilpailuissa hän sijoittui normaalimäessä kolmanneksi vuonna 2003. Mazoch loukkaantui vakavasti maailmancupin osakilpailussa Puolan Zakopanessa 20. tammikuuta 2007, kun tuuli paiskasi hänet maahan kesken hänen toisen kierroksen hyppyään. Mazoch iski päänsä alastulorinteeseen ja hänet vietiin Krakovan sairaalaan hengenvaarallisessa tilassa ja vaivutettiin koomaan. Hänen tilansa vakiintui yön aikana.http://www.iltalehti.fi/urheilu/200701215638372_ur.shtml Mazoch herätettiin koomasta 25. tammikuuta. Hänen tilansa koheni, ja hän siirtyi 31. tammikuuta Prahaan kuntoutukseen. Sairaalasta tuli myös tieto, että Mazoch voi palata mäkihyppääjäksi. Kaatumisensa jälkeen hän hyppäsi mäestä ensimmäisen kerran elokuussa 2007, ja marraskuussa 2007 hän palasi Tšekin A-maajoukkueeseen. ==Lähteet== == Aiheesta muualla == * Mazochin viralliset sivut Luokka:Tšekkiläiset mäkihyppääjät Luokka:Vuonna 1985 syntyneet Luokka:Elävät henkilöt
Kriittinen polku

Kriittinen polku () on niiden peräkkäin suoritettavien asioiden kokonaisuus, jotka on toteutettava aikataulussa, jotta koko projekti ei myöhästyisi. Kriittinen polku selvitetään luetteloimalla projektiin liittyvät tehtävät, mallintamalla niiden väliset riippuvuudet (mikä tehtävä on suoritettava ennen toista). Kun riippuvuudet on mallinnettu mietitään jokaisen tehtävän kesto, ja lasketaan jokaisen polun kesto lisäämällä ensimmäisen tehtävän kestoon toinen, lisäämällä näiden summaan kolmannen kesto jne. Pisin kaikista mahdollisista poluista on projektin kriittinen polku. Kun kriittinen polku on määritetty projektinhallinta (johtaminen ja monitorointi) keskittyy kriittisen polun hallintaan. TOC-ajatteluun pohjautuvassa projektinhallinnassa kriittisen polun lisäksi huomioidaan muut rajoitteet kuten resurssit, jotka eivät voi työskennellä useassa tehtävässä samaan aikaan. Tätä kutsutaan kriittiseksi ketjuksi. == Aiheesta muualla == * Critical Path Method Luokka:Projektinhallinta
Philae-laskeutuja

Philae-laskeutuja on Rosetta-komeettaluotaimen mukana matkannut laskeutuja. Philae laskeutui 67P/Tšurjumov–Gerasimenko -komeetalle 12. marraskuuta 2014. Kyseessä oli ensimmäinen laskeutuminen komeetalle.http://www.jpl.nasa.gov/news/news.php?release=2014-394 Se rakennettiin Saksan avaruustutkimuslaitoksen DLR:n johdolla. ==Tekniikka== Philaen kuusikulmainen laatikkorunko on tehty kevyestä hiilikuidusta. Sivut on päällystetty aurinkokennoilla, jotka toimivat tehonlähteenä. Radiolinkki Maahan tapahtuu Rosetta-luotaimen välityksellä, koska laskeutujan radion teho ei riitä suoraan yhteyteen. Koko laskeutujalle kertyy massaa 100 kg. Laskeutuja lähestyi komeettaa ballistisesti, ja laskeuduttuaan kolmen jalkansa varaan se ampui kiinnitysharppuunan. Philae-laskeutuja onnistui laskeutumaan komeetalle 12.11.2014. Laskeutuminen epäonnistui osittain, minkä johdosta aurinkopaneelit eivät saaneet tarpeeksi valoa: akut tyhjentyivät muutama päivä laskeutumisen jälkeen, ja alus vaipui horrostilaan. Aurinkopaneelit saivat kuitenkin osittain valoa, ja uudelleenkäynnistys oli mahdollista vuoden 2015 elokuussa. ==Mittalaitteet== *APXS (Alpha-Proton-X-ray Spectrometer), tutkii laskeutumisalueen alkuainekoostumusta. *COSAC (The COmetary SAmpling and Composition), tutkii komeetan alkuaine- ja molekyylikoostumusta. *Ptolemy, tutkii komeetan isotooppijakaumaa. *ÇIVA, panoraama- ja mikroskooppikuvausjärjestelmä. *ROLIS (Rosetta Lander Imaging System), ottaa kuvia lähestymisen aikana laskeutumisalueesta. *CONSERT (COmet Nucleus Sounding Experiment by Radio-wave Transmission), tutkii komeetan sisäistä rakennetta tutkalla. *MUPUS (MUlti-PUrpose Sensors for Surface and Sub-Surface Science), mittaa pinnan ja sen alapuolisten kerrosten koostumusta ankkuriharppuunan antureilla. *ROMAP (Rosetta Lander Magnetometer and Plasma Monitor), magnetometri tutkii komeetan magneettikentän ja aurinkotuulen vuorovaikutusta. *SESAME (Surface Electrical, Seismic and Acoustic Monitoring Experiments), seismometri mittaa pintaa kahden metrin syvyydestä. *SD2 (The sampling, drilling and distribution subsystem), poraus- ja näytteenottojärjestelmä. == Lähteet == ==Aiheesta muualla== *http://sci.esa.int/science-e/www/object/index.cfm?fobjectid=31445 *Tähdet ja Avaruus 6/2014 -lehti s. 14 - 19 artikkeli Rosetta on perillä! *Tähdet ja Avaruus 7/2014 -lehti s. 22 - 25 artikkeli Philae laskeutuu marraskuussa *Tähdet ja Avaruus 8/2014 -lehti s. 14 - 20 artikkeli Philae on laskeutunut Luokka:Komeettaluotaimet
Jeremian kirje

Jeremian kirje () on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Katolisessa Raamatussa se on mukana Barukin kirjan kuudentena lukuna, ortodoksisen kirkon Raamatussa puolestaan omana kirjana. Kirja ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin. Kirje esittää olevansa profeetta Jeremian kirjoittama ja osoitettu Babylonin vankeuteen joutuneille pakkosiirtolaisille. Suurin osa nykyisistä tutkijoista katsoo, että kirje on pseudepigrafinen ja sen kirjoittaja oli todellisuudessa joku Aleksandriassa elänyt hellenistinen juutalainen. Kirjoittajan tarkoituksena oli joka tapauksessa opastaa juutalaisia välttämään babylonialaisten jumalien palvomista ja palvomaan vain Jahvea. Kirjeen ajoitus on epävarma. == Kirjallisuutta == * == Aiheesta muualla == * Jeremian kirje - apokryfikirjojen käännöskomitean käännösehdotus Luokka:Deuterokanoniset kirjat
Wayland (jumala)

Wayland (myös Wayland the Smith, Weyland, Weland, Veland, Wieland, Watlende, Völund, Valand, Völundr) on muinaisgermaanisen ja anglosaksisen taruston seppäjumala sekä joidenkin tarujen mukaan myös haltijoiden valtias, joka esiintyy muun muassa Eddan sankarirunojen Völundarkvida-runossa ja Beowulf- eepoksessa. Joidenkin tarinoiden mukaan Wayland oppi erinomaiset taitonsa alun perin Mimir-jättiläiseltä. Myöhemmin hän oppi lisää kahdelta kääpiöltä. Waylandin takomissa miekoissa oli taikavoimaa. Yhden hän takoi aasoille, toisen Beowulfille.Cotterell 1996, s. 174 ==Skandinaavinen perinne== Eddassa kuvataan, miten Valand kohtasi kahden veljensä kanssa kolme joutsenneitoa järven rannalla. He pysyttelivät yhdessä seitsemän vuoden ajan, kunnes joutsenneidot lensivät pois. Eddassa Svitjodin kuningas Nidad vangitsi myöhemmin Valandin ja pakotti hänet työskentelemään kuninkaallisessa pajassaan. Kostoksi Valand tappoi kaksi kuninkaan nuorta poikaa ja teki heidän kalloistaan juoma-astioita, jotka lähetti näiden isälle. Valand raiskasi poikien sisaren Bötvildin, kun tämä oli tuomassa kultasormusta korjattavaksi. Sen jälkeen seppäjumala pakeni ilmojen halki tekemillään siivillä.Valand, Tietosanakirja osa 10, palsta 482. Tietosanakirja-osakeyhtiö 1919 ==Englantilainen perinne== Englannin kansanperinteen mukaan eräs hautaholvi Berkshiressä lähellä White Horse Hilliä tunnetaan Waylandin sepänpajana. Paikallinen taru kertoo, että holvissa asuu näkymätön seppä, joka kengittää matkalaisen hevosen, kunhan tämä jättää kivelle kolikon ja poistuu työn ajaksi. Jos matkalainen jää katsomaan tai edes vilkaisee pajan suuntaan, lumous haihtuu. Samanlaisia tarinoita kerrotaan myös Saksassa, Tanskassa ja Belgiassa. Ruotsissa ja Tanskassa on lisäksi suuria kivilohkareita, joita on perinteisesti kutsuttu Valandin haudoiksi. == Lähteet == *Cotterell, Arthur: Maailman myytit ja tarut. WSOY 1996. ISBN 951-0-17102-6 === Viitteet === Luokka:Skandinaavien jumalat Luokka:Seppäjumalat Luokka:Germaaniset jumalat
Yhtä soittoa

Yhtä soittoa on vuonna 1980 julkaistu albumi, jolla esiintyy Alan Miehet -niminen trio. Albumi on ensimmäinen Suomessa tehty suorakaiverruslevy, joissa levyn kumpikin puoli äänitetään kerralla suoraan levyn aihioksi. Äänitystekniikasta johtuu, että kappaleiden välillä on huomattavan pitkä tauko. == Yhtyeen jäsenet == * Petri Hohenthal * Hannu Karlsson * Vesa Nuotio == Kappaleet == === Puoli A === # El Canto de Kämäräinen (Copper Kettle) - Trad., sanat ja sov. H. Karlsson \- 3'02 # Isoäidin tolppasänky (Grandma's Feather Bed) - Jim Connor, sanat ja sov. V. Nuotio \- 2'36 # Oi viski (Rye Whisky) - Trad., sanat ja sov. P. Hohenthal \- 2'20 # Liukkaat saappaat (Weila Waila) - Trad., sanat H. Karlsson, sov. V. Nuotio \- 2'14 # Niin gimis on stadi - Trad., sanat V. Lehmuksela, sov. P. Hohenthal \- 3'06 # Nakki vaan (One Meatball) - Trad., sanat ja sov. V. Nuotio \- 2'17 === Puoli B === # Varo koiria (Salty Dog) - Trad., sanat ja sov. H. Karlsson \- 2'11 # Jatseja: sanat trad., sov. P. Hohenthal \- 2'49 ## Whispering - (Schönberger) \- ## Alexander’s Ragtime Band - (Berlin) \- ## Yes Sir, That's My Baby - (Donaldsson) \- # Pönttövuori (Nine Pound Hammer) - Trad., sanat H. Karlsson, sov. P. Hohenthal \- 2'37 # Jäljellä on elämää (Grubbel) - G. Linderholm, sanat ja sov. H. Karlsson \- 2'36 # Heitä muija pökköä pesään - Hohenthal, sanat ja sov. V. Nuotio \- 2'24 # Varo veitsiä - säv., sanat ja sov. H. Karlsson \- 1'23 == Lähteet == * C-kasetti LHMC 801 (Lighthouse, 1980) === Viitteet === Luokka: Vuoden 1980 albumit Luokka:Suomalaiset folkalbumit Luokka: Suomalaiset kansanmusiikkialbumit
2-heksanoli

2-heksanoli on orgaaninen yhdiste (alkoholi), joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C6H13OH ja rakennekaava on CH3(CH2)3CHOHCH3. 2-heksanolista käytetään myös nimityksiä sek-heksyylialkoholi ja butyylimetyylikarbinoli. 2-heksanolin moolimassa on 102,2 g/mol, sulamispiste −23 °C, kiehumispiste 136 °C, suhteellinen tiheys 0,8 g/cm3 (vesi = 1,0 g/cm3), liukenee huonosti veteen, leimahduspiste 41 °C ja CAS-numero 626-93-7. Yhdistettä esiintyy myös kukkien tuoksuissa ja semiokemikaalina eliöiden viestinnässä. 2-heksanolilla on kaksi muuta isomeriaa, 1-heksanoli ja 3-heksanoli, jotka eroavat toisistaan alkoholin toiminnallisen ryhmän (-OH) paikalla. Muita 2-heksanolin kanssa isomeerisia yhdisteitä ovat ainakin: * 2-metyylipentanoli, CAS-numero 105-30-6 * 3-metyylipentanoli, CAS-numero 589-35-5 * 2,3-dimetyylibutanoli, CAS-numero 54206-54-1 * 2-etyylibutanoli, CAS-numero 97-95-0 == Terveysvaikutukset == Lyhytaikainen altistus ärsyttää ihoa. Aineelle altistumisesta voi seurata vaikutuksia keskushermostossa. == Lähteet == * *PubChem: 2-Hexanol *Food Component Database (FooDB): 2-Hexanol *ChemBlink: 2-Hexanol *Dr. Duke's Phytochemical and Ethnobotanical Databases: 2-Hexanol *Pherobase: Floral Compound – hexan-2-ol *Pherobase: Semiochemical – hexan-2-ol ==Viitteet== Luokka:Alkoholit
Pipo

Pipo on päälaen peittävä vaatekappale, jota usein käytetään kylmällä säällä pitämään päälaki ja korvat lämpiminä. Jotkut kuitenkin käyttävät pipoa kesälläkin varsin lämpimillä ilmoilla, joskus vain muodikkuuden takia. Pipoja on käytetty kylmässä ilmanalassa Aasiassa, Pohjois-Euroopassa ja Amerikassa ikimuistoisista ajoista asti, ja ne ovat edelleen metsästäjien, kalastajien ja muiden paljon ulkona aikaa viettävien suosiossa. Pipot on perinteisesti valmistettu villalangasta neulomalla tai virkkaamalla. Nykyään varsinkin teollisesti tuotetuissa pipoissa käytetään usein keinokuituja. Pipon reunassa voi olla käänne ja päälaella on usein tupsu. Nykyään valmistetaan myös ohuella vuorikankaalla varustettuja, tuulenpitäviä pipoja. Pipon alaosa neulotaan usein joustinneuleena ja suurin osa piposta sileänä neuleena. Kuitenkin jotkut pipot neulotaan kokonaan joustinneuleena. Joidenkin pipojen alaosassa on ulokkeet korvalappuina. Pipon yläpäässä on joskus tupsu, joka tehdään lankaa pahvikiekon ympäri kiertämällä. ==Kommandopipo== Kommandopipo eli balaklava on vaatekappale, jota käytetään peittämään kasvoja. Kommandopipoa käytetään erittäin kylmissä olosuhteissa ja joissakin urheilulajeissa, mutta sitä käyttävät myös terroristit ja varkaat, jotta eivät tulisi tunnistetuiksi rikosta tehdessään. Kommandopipoja valmistetaan erilaisista materiaaleista, kuten silkistä ja puuvillasta. Norjassa sitä kutsutaan nimellä Finlandshette. Nimi syntyi, kun norjalaisnaiset neuloivat talvisodan aikana kommandopipoja suomalaissotilaille. ==Lähteet== == Aiheesta muualla == Luokka:Päähineet Luokka:Neulonta
Aliákmonas

Aliákmonas (, ), antiikin Haliakmon (; ), on joki, joka virtaa Länsi- ja Keski-Makedoniassa pohjoisessa Kreikassa. Se on Kreikan pisin joki ja sen pituus on 297 kilometriä. Joki saa alkunsa Grámmos-vuorelta pohjoisesta Píndos-vuoristosta ja se laskee Thermaïkóslahteen Egeanmeren pohjoisosassa. Aliákmonas on pisin kokonaan Kreikan alueella virtaava joki. Pisin joki, joka virtaa vain pienemmältä osaltaan Kreikan alueella, on kuitenkin Struma eli Strymónas. Aliákmonas virtaa Kastorián, Grevenán, Kozánin, Imathían ja Pierian alueyksiköiden läpi. Joen suisto Thermaïkóslahdella yhtyy Axiós-joen suistoon. Suistoalueet kuuluvat yhdessä Axióksen suiston kansallispuistoon. Aliákmonaksen sivujokia ovat muun muassa Grámmos, Ladopótamos, Pramóritsa, Grevenítikos, Venétikos, Sarantáporos ja Tripótamos. Joessa on lukuisia patoja, joita käytetään muun muassa sähköntuotantoon ja tulvasuojeluun. Antiikin aikana ja vielä keskiajalla jokea pitkin pystyi purjehtimaan Thessalonikin tasangon poikki, mutta nykyisin Véroian eteläpuolinen voimalaitospato estää laivaliikenteen. Kozánin alueyksikön alueella joessa on suuri pato, joka muodostaa Polýfytos-tekojärven, joka on yksi Kreikan suurimpia. Toinen tekojärvi joessa on Asomáton. Järven ylittää suuri silta, joka kulkee Sérviasta Neráidaan. Joen suurin leveys tekojärviä lukuun ottamatta on noin 120 metriä ja sen virtausnopeus on noin 1 metri sekunnissa. Kreikkalaisessa mytologiassa Haliakmon oli Okeanoksen ja Tethyksen poika. Historian aikana joki on toiminut luonnollisena puolustusrajana pohjoisesta tulevia hyökkääjiä vastaan useita kertoja. Ennen patojen rakentamista joen tulviminen oli suuri ongelma erityisesti sen alajuoksulla Alexándreiassa ja Véroiassa. == Lähteet == == Aiheesta muualla == * Luokka:Keski-Makedonia Luokka:Kreikan joet Luokka:Länsi-Makedonia
Alice Springs

Alice Springs on kaupunki Australian Pohjoisterritorion eteläosissa. Kaupunki on väkiluvultaan territorion toiseksi suurin, asukasluvultaan 25 912 vuoden 2021 väestönlaskennassa. Alice Springs sijaitsee Australian mantereen keskellä ja aivan Kauriin kääntöpiirin vieressä. Kaupunki sijaitsee erämaassa, jossa lämpötilat ovat kesäaikaan korkeita. Alice Springs perustettiin 1870-luvulla Toddjoen varrelle puhelinlinjoja edeltänyttä pohjois-eteläsuuntaista lennätinlinjaa varten. Toddjoessa on vettä vain osan aikaa vuodesta, mutta tällä paikalla oli lähde, englanniksi spring. Alun perin kaupungin nimi oli Stuart. Lähde sai nimensä lennätinlaitoksen ylitarkastajan Charles Toddin vaimon Alicen mukaan ja 1930-luvulla kaupungin nimi muuttui Stuartista Alice Springsiksi. Alice Springs on Australian kuivien keskiosien keskus, ja se oli lyhytikäisen Keski-Australian territorion pääkaupunki vuosina 1926–1931. Kaupunki on rautatien ja valtatien risteysasema, ja sen kautta kulkee lähiseuduilla kaivettuja malmeja ja kasvatettua karjaa. Alice Springsin ympäristössä on keinokasteltuja hedelmätarhoja ja lypsykarjatiloja. Kaupunki toimii tukikohtana lentävälle lääkäripalvelulle ja harvaanasutun alueen lapsille tarkoitetulle radiokoululle, joka toimii nykyisin satelliittidatasiirron avulla. Turistikohde Uluruun on Alice Springsistä noin 450 kilometriä päällystettyä tietä pitkin. == Ilmasto == Vuoden lämpimintä aikaa on joulukuusta helmikuuhun, jolloin keskimääräinen ylin lämpötila on 35,5 °C. Viileintä on kesäkuusta elokuuhun, jolloin keskimääräinen alin lämpötila jää viiden asteen alapuolelle. Sadetta saadaan ympäri vuoden, vähiten elo- ja syyskuussa. == Lähteet == == Aiheesta muualla == Luokka:Australian kaupungit Luokka:Pohjoisterritorio
Emil Aaltosen säätiö

Emil Aaltosen säätiö on Tampereella toimiva vuorineuvos Emil Aaltosen vuonna 1937 perustama säätiö. Säätiö myöntää apurahoja luovan tieteellisen työn tukemiseen vuosittain yli 6 miljoonaa euroa. Yhteensä säätiö on jakanut yli 123 miljoonaa euroa euroa. Säätiöön kuuluu myös Teollisen kulttuurin tutkimusrahasto. Säätiön jakamien apurahojen tyyppejä ovat: * Nuoren tutkijan apurahat * Vapaamääräiset apurahat * Teollisen kulttuurin tutkimusrahaston apurahat * Projektiapurahat (nuorille tutkijoille tarkoitettuja kolmivuotisia apurahoja) ==Lähteet== * ===Viitteet=== ==Aiheesta muualla== * * Suuri säätiölahjoitus Tampereella suomalaisen tieteellisen työn tukemiseksi. Kauppaneuvos Emil Aaltonen perustanut säätiön, jonka pääomaksi hän on lahjoittanut 10 milj. mk, Aamulehti, 04.06.1939, nro 147, s. 1, Kansalliskirjaston digitaaliset aineistot Luokka:Suomalaiset säätiöt
Säiliömuoto

Säiliömuoto () on tiedostoformaatti, joka voi sisältää standardoitujen koodekkien pakkaamaa dataa. Säiliötä käytetään eri datatyyppien tunnistamiseen ja lomittamiseen. Yksinkertaisemmat säiliöt voivat tukea monia äänikoodekkeja, kun taas kehittyneemmät mahdollistavat äänen, videon, tekstityksen, kappaleiden ja metadatan (tägi) sisällyttämisen – nämä yhdessä synkronointi- informaation kanssa, jota tarvitaan eri datavirtojen toistamiseen yhdessä. ==Säiliömuototyyppejä== Jotkin säiliöt ovat yksinomaan äänelle: * WAV (RIFF tiedostomuoto, laajasti käytetty Windows-alustalla) * AIFF (IFF tiedostomuoto, laajasti käytetty Mac OS -alustalla) Muut joustavat säiliöt voivat sisältää monentyyppistä ääntä ja videota, kuten myös muuta mediaa. Suosituimmat multimediasäiliöt ovat: * IFF (ensimmäinen ympäristöriippumaton säiliöformaatti) * AVI (standardi Microsoft Windows säiliö, myös RIFF- perusteinen) * MOV (standardi QuickTime säiliö) * MPEG-2 transport stream (TS) (standardi säiliö digitaalisille lähetyksille; tyypillisesti sisältää monia video- ja äänivirtoja ja sähköisen ohjelmaoppaan) ja program stream (PS) * MP4 (stardardisäiliö MPEG-4 multimediaportfoliolle) * Ogg (standardisäiliö Xiph.org koodekeille) * ASF (standardisäiliö Microsoftin WMA:lle ja WMV:lle) * RealMedia (standardi säiliö RealVideolle ja RealAudiolle) * Matroska (avoimen standardin säiliö, ei vain tietylle koodekille tai järjestelmälle) * 3gp (käytetään kännyköissä) On monia muita säiliömuotoja, kuten NUT, MPEG, MXF, ratDVD, SVI, DivX Media Format ja VOB. Muita säiliömuotoja on olemassa pelkkiä still-kuvia varten: * TIFF (Tagged Image File Format) on kääreformaatti still- kuville ja niiden metadatalle. * FITS (Flexible Image Transport System) on kääreenä still-kuville, raakadatalle ja niiden metadatalle. ==Formaattien erot== Eri säiliömuodot poikkeavat toisistaan pääasiassa seuraavilla tavoilla: # Suosio; kuinka laajasti säiliö on tuettu. # Overhead. Tällä tarkoitetaan kokoeroa kahden eri samansisältöisen säiliömuodon välillä. Kahden tunnin elokuvaa varten AVI voi viedä 3 gigatavua enemmän tilaa kuin Matroska. # Tuki kehittyneille koodekkitoiminnoille. Vanhat formaatit, kuten AVI, eivät tue uusia koodekkiominaisuuksia kuten B-kehyksiä, VBR-ääntä ja VFR-videota natiivisti, vaikka se voidaankin "hakkeroida" niin tekemään, mutta luoden samalla yhteensopivuusongelmia. # Tuki kehittyneille sisällöille, kuten kappaleet, tekstitys, metatägit, käyttäjädata. # Tuki suoralähetykselle (streaming). ==Katso myös== * Säiliömuotojen vertailu * Avoimen lähdekoodin koodekit ja säiliöt ==Aiheesta muualla== *Video File Formats *DivX Media Format Luokka:Tiedostomuodot
Kazimiyya

Kazimiyya tai al-Kazimiyya () on Irakin pääkaupunki Bagdadin luoteinen kaupunginosa Tigrisin varrella. Hallinnollisesti se muodostaa yhden Bagdadin maakunnan piirikunnista. Vuonna 2013 Kazimiyyan piirikunnan asukasluvun arvioitiin olevan 12 prosenttia koko maakunnan väkiluvusta (6 696 596), jolloin Kazimiyyan piirikunnan (kaupunginosan) asukasluvuksi saadaan noin 800 000. Sittemmin (2014–2015) Bagdadiin on muuttanut väkivaltaisuuksia paenneita evakkoja esimerkiksi Irakin länsiosan Anbarin maakunnasta, ja suurkaupungin väkiluvun arvioidaan kasvaneen vuodesta 2013. Kaupunki on šiiamuslimien pyhiinvaelluskohde. Siellä sijaitsee eräs maailman suurimmista šiiamuslimien moskeijoista (Kazimiyyan moskeija, valm. 1515). Kadhimayn mosque. Bab Alquiblah in 1970..jpg|Näkymä kohti Kazimiyyan moskeijaa (1970). The Kadhimain mosque-iraq.jpg|Kazimiyyan moskeija. KadhimaynMosque.jpg|Moskeija iltavalaistuksessa. == Lähteet == al-Kazimiyya
Maan tiivistyminen

Viljelysmaan tiivistyminen on seurausta maatalousmaan käsittelystä mekaanisesti useimmiten liian märkänä. Hyvärakenteisessa viljelysmaassa on kestävä mururakenne, maa kestää muokkausta, se ei liety eikä kuivu kovaksi. Ilmahuokosten yhtenäinen rakenne ulottuu syvälle. Tehokkuusvaatimusten kasvaessa maata käsittelevien koneyksiköiden pyörien aiheuttama pintapaine vaikuttaa haitallisesti maan rakenteeseen. Käsittelykertojen lukumäärä korreloi edelleen tiivistymisen etenemiseen. Luonnon oma muokkaava vaikutus eli routa palauttaa tehokkaasti maan rakennetta ennalleen. Maan tiivistyminen on erityisesti hienojakoisten savi- ja hiesumaiden ongelma. Jos maan kuormittaminen on jatkuvaa, maan tiivistyminen ei poistu pellosta. Kriittisiä työvaiheita ovat lannan levitys aikaisin keväällä, kun maa on vielä märkää ja myöhään syksyllä tapahtuva sadonkorjuu ja maan muokkaus. Talvien muuttuessa vähäroutaisemmiksi ainoa keino säästää viljelymaan rakennetta on siirtyä entistä enemmän suorakylvöön peltoja kyntämättä ja muokkaamatta. Toinen merkittävä maan rakenteen parantaja on sopiva kasvinvuorotus: vilja, öljykasvi, nurmi ja mahdollisesti vielä viljan kanssa samanaikaisesti kasvatettava aluskasvi, joka viljankorjuun jälkeen jää maahan maanparannusaineeksi. Maan tiivistyminen huonontaa satoa heikentämällä kasvien ravinteiden saamista. Maan tiivistymisen arvioimiseksi on olemassa mittalaitteita ja myös yksinkertainen lapiotesti. ==Katso myös== *Maan suolaantuminen == Lähteet == == Aiheesta muualla == * Maan tiivistymisestä Helsingin yliopiston sivulla Luokka:Kasvitalous Luokka:Maaperätiede Luokka:Ympäristöongelmat
Ogün Samast

Ogün Samast (s. 1990 ) on turkkilainen mies, joka ampui toimittaja Hrant Dinkin. Samast ampui Dinkin Agos-lehtitoimiston edessä Istanbulissa 19. tammikuuta 2007. Poliisi pidätti epäillyn seuraavana päivänä Samsunissa 32 tuntia jatkuneiden etsintöjen päätteeksi. Samastin isä oli nähnyt poikansa televisiossa, ja poliisi löysi pojan hallusta epäillyn surma-aseen. Turkin pääministeri Recep Tayyip Erdoğan vahvisti pidätyksen. Samast on kotoisin Trabzonista. Turkin tiedotusvälineet ovat ilmoittaneet hänen keskeyttäneen koulun, olevan työtön ja mahdollisesti huumeriippuvainen. Samast myönsi teon, mutta ei kadu. Aiemmin paikallisen McDonald's-ravintolan pommituksesta tuomittu Yasin Hayal myönsi yllyttäneensä Samastin murhaamaan toimittajan.Hurriyet-lehti Samast kertoi tunteneensa vihamielisyyttä Dinkiä kohtaan. Toimittaja oli suututtanut varsinkin äärinationalistisia tahoja kirjoittamalla 1900-luvun armenialaisten kansanmurhasta, jota Turkki ei myönnä tehneensä. Samastin lisäksi myös muita henkilöitä pidätettiin epäiltyinä sotkeutumisesta henkirikokseen. Oikeudenkäynti alkoi 2. heinäkuuta 2007. Dinkin murhasta sai syytteet kaikkiaan 18 henkilöä, Samast mukaan lukien. Syyttäjät vaativat Samastille 18–24 vuoden rangaistusta alaikäisenä tehdystä murhasta ja 8–18 vuoden rangaistusta äärioikeistolaiseen terroristijärjestöön kuulumisesta. Kahdelle syytteessä olleelle äärioikeistolaisen terroristijärjestön johtoon kuuluvalle miehelle vaadittiin elinkautista vankeutta. Muille viidelletoista syytetylle vaadittiin 7–25 vuoden vankeusrangaistusta.MTV3 Uutiset 2.7.2007: Toimittajan murhaoikeudenkäynti alkoi Turkissa Oikeus tuomitsi heinäkuussa 2011 Samastin vankeuteen liki 23 vuodeksi. == Lähteet == Luokka:Elävät henkilöt Luokka:Vuonna 1990 syntyneet Luokka:Turkkilaiset murhaajat
Sivu syyttömistä

Sivu syyttömistä on Nicolen kolmas albumi, joka julkaistiin 2007. Levyllä vierailee Kreatorissa ja Waltarissa soittanut kitaristi Sami Yli-Sirniö kappaleessa Kyynelmaa. Albumi nousi ilmestymisviikollaan Suomen virallisen albumilistan sijalle 11. Albumin nimi tulee suomalaisesta uskomusperinteestä: se on lyhyt loitsu kalman väen karkotukseen. Kappaleesta 8442 on kuvattu musiikkivideo, numerot 8442 viittaavat sanaan viha kirjoitettuna matkapuhelimen tekstiviestin automaattisyötöllä. == Kappaleet == Sävellykset ja sovitukset Nicole. # # # # # # # # # # == Kokoonpano == * Ilkka Laitala – laulu, kitara * Olli Ketola – kitara, laulu * Ville Sahakangas – rummut * Sami Katajamäki – basso * Sami Yli-Sirniö – soolokitara (7) == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Yhtyeen viralliset kotisivut * Sivu syyttömistä discogs.com -sivustolla * Luokka:Vuoden 2007 albumit Luokka:Nicolen albumit
SEAT Córdoba

SEAT Córdoba on SEATin vuosina 1993–2009 valmistama pieni henkilöautomalli, joka esiteltiin alun perin SEAT Ibizan sedan-koriseksi rinnakkaismalliksi. Se korvasi markkinoille tullessaan SEAT Málagan. Auto on nimetty espanjalaisen Córdoban kaupungin mukaan. == SEAT Córdoba Typ 6K (1993–2002) == Ensimmäisen sukupolven Córdoba esiteltiin Frankfurtin autonäyttelyssä 1993 sedan-versioksi SEAT Ibizalle, joka oli tullut markkinoille aiemmin samana vuonna. Moottorivalikoimassa olivat aluksi 1,6- (75 hv), 1,8- (90 hv) ja 2,0-litraiset (115 hv) bensiinimoottorit sekä dieselit 1,9 D (68 hv) ja 1,9 TD (75 hv). Vuoden 1994 alussa valikoimaa täydensi 1,8 16V (129 hv), myöhemmin samana vuonna myös 1,4-litrainen (60 hv). Syksyllä 1995 1,6-litraisesta tuli tarjolle 100-hevosvoimainen versio. Uutena dieselmoottorina oli 1,9 SDI (64 hv). Vuonna 1996 esiteltiin coupé-korinen Córdoba SX. Myöhemmin samana vuonna mallisto sai pienen kasvojenkohotuksen, johon kuului muun muassa uudenlainen etusäleikkö. Moottoriosastolla 16-venttiilisen 1,8-litraisen korvasi 2,0 16V (150 hv) ja uutena dieselmoottorina esiteltiin suorasuihkutteinen 1,9 TDI (90 hv), joka vuoden loppuun mennessä korvasi 1,9 D:n. Keväällä 1997 siitä tuli saataville myös 110-hevosvoimainen versio, joka korvasi aiemman 1,9 TD:n. Samaan aikaan esiteltiin 100-hevosvoimainen versio 1,4-litraisesta. Vuonna 1997 esiteltiin farmarikorinen Córdoba Vario. vasen|pienoiskuva|SEAT Córdoba Vario Córdoba- mallisto koki perusteellisemman uudistuksen vuonna 1999, jolloin sekä keula- että peräosan ilmettä nykyaikaistettiin. Sisällä kojelauta vaihdettiin uuteen. Joillekin markkinoille pienimmäksi moottoriksi tuli 1,0-litrainen (50 hv). Keväällä 2000 esiteltiin lisäksi turboahdettu 1,8-litrainen (155 hv), joka oli urheilullisessa Cupra-mallissa. == SEAT Córdoba Typ 6L (2002–2009) == Toisen sukupolven Córdoba esiteltiin Pariisin autonäyttelyssä syyskuussa 2002, ja se oli jälleen Ibizan sedan-versio. Toista sukupolvea ei ollut saatavana muina korimalleina. Auto perustuu samalle pohjalevylle kuin esimerkiksi Volkswagen Polo IV ja Škoda Fabia. Bensiinimoottorit olivat aluksi 1,4- (75/100 hv) ja 2,0-litraiset (115 hv), dieselmoottorit puolestaan 1,4 TDI (75 hv), 1,9 SDI (64 hv) ja 1,9 TDI (100/130 hv). Jo vuoden 2003 alussa mallistoa täydensi 1,2-litrainen (64 hv) bensiinimoottori. Keväästä 2005 lähtien 1,4 TDI:n tehovaihtoehdot olivat 70 ja 80 hevosvoimaa ja samaan aikaan 1,9 SDI poistui valikoimasta. Kesällä 2006 esiteltiin uusi 1,6-litrainen (105 hv) bensiinimoottori. 75-hevosvoimainen 1,4-litrainen jäi tarjolle vain automaattivaihteisena ja 100-hevosvoimainen korvattiin 85-hevosvoimaisella versiolla. Lisäksi 1,2-litraisen teho nousi 69 hevosvoimaan. == Lähteet == == Aiheesta muualla == Cordoba Luokka:B-segmentin autot Luokka:1990-luvun autot Luokka:2000-vuosikymmenen autot
Empusa

Empusa () on kreikkalaisessa mytologiassa hirviömäinen naispuolinen henkiolento, jonka jaloista toinen oli pronssinen ja toinen aasin jalka.Suda – Empusa. Tosin Aristofanes kertoo toisen jalan olevan kuparia ja toisen lehmän lantaa, kun Dionysos ja Ksanthias kohtasivat empusan matkalla Haadeeseen.Aristofanes, Sammakot 268–315 (engl. käännös). Empusat olivat Hekaten seuralaisia, ja hän lähettikin niitä pelottelemaan matkalaisia. Nämä muodonmuuttajat ilmestyivät tällöin muuttaen jatkuvasti hahmoaan, mutta niiden vaarallisuus oli hyvinkin kyseenalaista, koska jatkuvasti solvaamalla ne sai helposti pakenemaan kirkuen pois.Filostratos, Apollonios Tyanan elämä ii §4. Myös lamiat lasketaan kuuluviksi empusoihin.Filostratos, Apollonios Tyanan elämä iv §25. == Lähteet == Luokka:Kreikkalaisen mytologian taruolennot
Holstein-karja

Holstein (myös holstein-friisiläinen) on Hollannin Friisinmaalta peräisin oleva lypsykarjarotu ja maailman käytetyin lypsyrotu. Rotua on jalostettu erityisesti Alankomaissa, etenkin sen pohjoisosissa ja Friisinmaan provinssissa. Rodun lähtökohtina ovat olleet mustat ja valkoiset karjarodut, joita on esiintynyt alueella noin 2 000 vuoden ajan. Monen vuoden ajan holsteineihin valittiin vain yksilöitä, joilla oli parhaat heinänkäyttöominaisuudet. Ominaisuuteen keskityttiin, koska alueiden heinä oli erityisen satoisaa. Lopputuloksena syntyi mustavalkeatäpläinen, suurituotoksinen lypsykarjarotu. Kehitystyötä jatkettiin Pohjois-Amerikassa Friisistä tuotujen yksilöiden pohjalta 1800-luvulla. == Suomessa == Holstein on Suomessa yleisin lypsyrotu 47,6 prosentin osuudella lehmistä. Nykyinen suomalainen holsteinkarja pohjautuu friisiläisrotuun, jota tuotiin ensi kertaa maahan Ruotsista 1960-luvulla. Pian kannan jalostukseen alettiin käyttää Pohjois-Amerikan holsteinia, ja suomalaisen kannan jalostuksen edettyä pidemmälle holsteinlinjat nousivat vallitsevaan asemaan. Nykyisin kyse on käytännössä melkein puhtaasti holsteinin kantaan pohjautuvasta rodusta ja myös rodun nimitys Suomessa on muuttunut ajan myötä pelkäksi holsteiniksi. Myös rodun suomalainen Fr-lyhenne on vaihdettu Hol-lyhenteeksi. == Ominaisuudet == Holstein-karja on kookas, erittäin runsastuotoksinen ja selkeän lypsytyyppinen nautarotu. Väritys on useimmiten mustavalkean, joskus punavalkean laikukas. Sarvet ovat verrattain lyhyet ja voivat kasvaa kieroiksi. Vasikat syntyvät noin 40 kg:n painoisina. Täysikasvuinen holsteinlehmä painaa keskimäärin yli 659 kg, kookkaimmat yksilöt jopa 800 kg. Holstein-sonnit voivat saavuttaa 1 200 kg:n painon. Holstein-lehmä tuottaa Suomessa lypsykautta kohden keskimäärin noin 10 243 kiloa maitoa, josta keskimääräinen rasvapitoisuus on 4,14 prosenttia ja valkuaispitoisuus 3,45 prosenttia. Suomalainen vuosituotosennätys on yli 21 000 kiloa. Keskimäärin holsteinin elinikäis tuotos on 28 540 kg maitoa. == Lähteet == == Aiheesta muualla == Luokka:Nautarodut Luokka:Alankomaalaiset eläinrodut
Vitim (taajama)

Vitim (, ) on kaupunkimainen taajama Lenajoen länsirannalla Sahan tasavallan Lenskin piirissä, Siperiassa. Taajama sijaitsee aivan Sahan tasavallan lounaisrajalla, paikassa jossa joen vastarannalla Lenaan yhtyy sen sivujoki Vitim. Vitimissä on jokisatama ja lentokenttä. Lähialueella sijaitsee tuottoisa Talakanin maaöljyesiintymä. Paikkakunta tunnetaan jo 1600-luvulta. 1800-luvulla sitä käytettiin poliittisten vankien karkotuspaikkana. Asukasluvun kehitys: * 3 600 (1968) * 5 311 (1989) * 3 973 (2002) * 4 262 (2010) Luokka:Sahan tasavallan kaupunkimaiset taajamat Luokka:Lenskin piiri
ZombieMUD

ZombieMUD on laaja LPMud. Teemaltaan se on pääsääntöisesti keskiaikaiseen fantasiaan perustuvaa hack and slashia. Peli luotiin alun perin vuonna 1994, ja se on sittemmin yleensä pyörinyt oululaisella palvelimella. == Aiheesta muualla == * Virallinen sivu == Lähteet == Luokka:Yksittäiset MUD-pelit
Box Elderin piirikunta

Box Elder on piirikunta Utahin osavaltiossa Yhdysvalloissa. Yhdysvaltain vuoden 2000 väestönlaskennassa piirikunnassa oli 42 745 asukasta. Piirikunnan hallinnollinen keskus on Brigham City. ==Maantiede== Box Elderin piirikunta rajautuu pohjoisessa Idahoon ja lännessä Nevadaan. Idässä sen naapuripiirikunnat ovat Cachen piirikunta ja Weberin piirikunta ja etelässä Tooelen piirikunta. Lisäksi piirikunta koskettaa Davisin piirikunnan luoteista nurkkaa. Piirikunnan kokonaispinta-ala on 17 428 km², josta 14 823 km² on maata ja 2 605 km² vettäUtah by County - Census 2000 summary file. ==Lähteet== ==Aiheesta muualla== *Box Elderin piirikunnan viralliset sivut Luokka:Utahin piirikunnat
Tara Correa-McMullen

Tara Correa-McMullen (oik. Shalvah McMullen, s. 24. toukokuuta 1989 Westminster, Vermont – 21. lokakuuta 2005 Inglewood, Kalifornia) oli yhdysvaltalainen näyttelijä. Hänet tunnettiin roolistaan sarjassa Amyn lailla ("Judging Amy"). Hän esiintyi myös komediassa Rebound (2005). Correa-McMullen oli Devra Correan ja Thomas McMullenin tytär. Hän muutti Los Angelesiin, jossa hän lauloi kuorossa ja tanssi. Correa-McMullen sai surmansa henkirikoksen uhrina. Hänet ammuttiin Kalifornian Inglewoodissa. 20-vuotias Damien Watts sai syytteen Correa-McMullenin murhan lisäksi kahdesta murhan yrityksestä: hän ampui kohti kahta Correa-McMullenin seurassa ollutta mieshenkilöä.http://hollywood.outsidethebeltway.com/category/notables/tara- correa-mcmullen/ == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset henkirikosten uhrit Luokka:Vuonna 1989 syntyneet Luokka:Vuonna 2005 kuolleet